ג'ונתן גרוף

ג'ונתן דרו גרוף (באנגלית: Jonathan Drew Groff; נולד ב-26 במרץ 1985) הוא שחקן וזמר אמריקאי. כבר בגיל 22 גרוף קיבל מועמדות לפרס טוני על הופעתו כמלכיור גאבור במחזמר הרוק "אביב מתעורר" שהוצג בברודוויי. הוא גם גילם את דמותו של קלוד הופר בוקובסקי, בהופעה שזכתה לשבחים מצד המבקרים, בהעלאה המחודשת של המחזמר "שיער". גרוף שנראה באופן קבוע על במות אוף ברודוויי, זכה בפרס אובי על השתתפותו בשני מחזות מאת קרייג לוקאס - Prayer for My Enemy ו-The Singing Forest. הופעת הבכורה שלו בווסט אנד הייתה לצידו של סיימון ראסל ביל, בהעלאה המחודשת של המחזה "Deathtrap". בשנת 2013 החל לדבב את קריסטוף בזיכיון "לשבור את הקרח" של חברת וולט דיסני. בטלוויזיה, הוא כיכב כפטריק מוריי בסדרה "Looking" של HBO, ובתור הולדן פורד בסדרה "מיינד האנטר" של נטפליקס. גרוף נולד בלנקסטר, פנסילבניה שבארצות הברית, להורים נוצרים. בנם של ג'ולי, מורה לחינוך גופני, וג'ים גרוף, מאמן סוסים ונהג. יש לו אח אחד המבוגר ממנו, דייוויד, והוא בן-דוד ראשון של הזמר ג'יימס וולפרט, ממשתתפי העונה החמישית של The Voice. גרוף גדל ברונקס, פנסילבניה. משפחת אביו היא נוצרית-מנוניטית; אודות חינוכו, גרוף אמר: "המשפחה שלי מצד אימי היא נוצרית-מתודיסטית, וכך אני גדלתי. החינוך שלי היה שמרני, בכך שהיו לי ערכים חזקים - לשבת ולאכול עם המשפחה בכל יום, לציית לסמכות, ללכת לכנסייה בכל שבוע ונוכחות מושלמת בבית ספר של יום ראשון. אבל באותו הזמן, ההורים שלי תמיד עודדו את אחי ואותי להיות מרוצים ממה שאנחנו עושים. ההורים שלי היו ספורטאים בתיכון; אבא שלי ואמא שלי היו הכוכבים של קבוצות הכדורסל שלהם, אבל הם אף פעם לא דחפו את אחי ואותי להיות משהו שאנחנו לא רוצים להיות". גרוף סיים את לימודיו בבית הספר התיכון בשנת 2003, והתכוון להמשיך וללמוד באוניברסיטת קרנגי מלון, אך דחה את ההרשמה בשנה, לאחר שלוהק לתפקיד של רולף בהפקת סיבוב הופעות לאומית של המחזמר "צלילי המוסיקה". לאחר סיבוב ההופעות, גרוף הבין שהוא "לעולם לא יוכל לעמוד בתשלומי ההלוואות לשכר הלימוד במכללה", והחליט במקום זאת לעבור ולגור בניו יורק. בעודו מתגורר בלנקסטר, גרוף הופיע ב-Fulton Opera House (בהפקות של "צלילי המוסיקה", "Ragtime", "אוויטה", "גבירתי הנאווה", "פיטר פן" וב-"Rags") ובמשכן לאמנויות הבמה שב-Ephrata‏ (בתפקיד אדגר במחזמר "Bat Boy" ובתפקיד הברווזון המכוער במחזמר "!‏Honk").‏ בשנת 2005, גרוף הופיע במחזמר "תהילה", בתיאטרון אזורי שבניו אינגלנד. באותה השנה, הוא הופיע לראשונה בברודוויי, כשחקן מחליף בהפקת "In My Life" של ג'וזף ברוקס. המחזמר עוסק בילד עם תסמונת טורט, וגרוף שימש כמחליף של הדמות הראשית, אך מעולם לא הופיע בתפקיד בפועל. גרוף היה לשחקן הראשון שגילם את דמותו של מלכיאור גאבור בהפקת ברודוויי של "אביב מתעורר". הוא שיחק את התפקיד החל מהופעת הבכורה של המחזמר בברודוויי ב-10 בדצמבר 2006‏ ועד ל-18 במאי 2008. קודם לכן, במהלך קיץ 2006, הוא גילם את אותה הדמות בהפקת אוף ברודוויי של אותו המחזמר.‏ באפריל 2007, גרוף היה מועמד לפרס דרמה דסק על תפקידו ב-"אביב מתעורר". בחודש מאי 2007, הוא היה מועמד לפרס טוני כשחקן הראשי הטוב ביותר במחזמר על ביצועיו, עם זאת הפרס בסופו של דבר הוענק לדייוויד הייד פירס. גרוף הופיע כשחקן אורח בסדרה "One Life to Live" - אופרת סבון של רשת ABC - שבה גילם את דמותו של הנרי מקלר. סיפור העלילה שלו, העוסק בירי בבית ספר, נפסל בשל אירועי הטבח בווירג'יניה טק באפריל 2007, והוא עזב את התוכנית. גרוף גילם את דמותו של קלוד בהפקה של "שיער" שעלתה מה-22 ביולי ועד ל-31 באוגוסט 2008. הוא הופיע בסרטו של אנג לי "Taking Woodstock". גרוף הופיע בהפקה של אוף ברודוויי של "Prayer for My Enemy" מאת קרייג לוקאס (יוצר "Prelude to a Kiss" ו-"The Light in the Piazza"), אודות השפעות המלחמה בעיראק על משפחה אמריקנית. באוגוסט 2009, גרוף גילם את דיוניסוס בהפקה של "הבאקכות". גרוף שיחק בסדרה "Glee" שבה גילם את דמותו של ג'סי סיינט ג'יימס, הזמר הבולט של המקהלה היריבה "אדרנלין ווקאלי" וכן מושא לאהבתה של רייצ'ל ברי, בגילומה של ליאה מישל, אשר כיכבה יחד עם גרוף ב-"אביב מתעורר". מבקר הניוזוויק ראמין סאטודה ציין כי גרוף היה לא משכנע בתפקיד ג'סי הסטרייט ("הוא נראה מתאים יותר כבן-זוג של קורט מאשר של רייצ'ל"). על הופעתו של גרוף סינגרו יוצר Glee ריאן מרפי והכוכבת-האורחת בסדרה קריסטין צ'נוות', שניהם תיארו את המאמר כהומופובי; הנושא אף נידון על ידי נשיא GLAAD ג'ארט באריוס. באוגוסט 2010, גרוף הופיע לראשונה בווסט אנד של לונדון, ב-Deathtrap,‏ בתיאטרון Noël Coward בהפקה בבימויו של מתיו וורצ'אס. גרוף חזר להופיע ב-Glee בסוף העונה השנייה, ב-10 במאי, ונשאר עד תום העונה השנייה. אף על פי שעזב את התוכנית בחלקה הראשון של העונה השלישית, גרוף שב לתפקיד אורח באחד מפרקי החלק השני של העונה השלישית. בחודשים אוגוסט-אוקטובר 2010, גרוף הופיע בדמותו של איאן טוד בעונה השנייה והאחרונה של סדרת הטלוויזיה "בוס" של רשת "Starz". גרוף גילם את דמותו של קן בהפקת Center Theatre Group של המחזה זוכה פרס טוני Red, לצד אלפרד מולינה שגילם את הצייר מארק רותקו. ההפקה הציגה מ-1 באוגוסט ועד ל-9 בספטמבר 2012.‏ בחודש מרץ 2013, גרוף ומולינה שבו לגלם את תפקידיהם במחזה זו, במשך שש הופעות נוספות, הפעם בהפקת L.A. Theatre Works שבלוס אנג'לס. הופעות אלו הוקלטו ושודרו ברדיו. גרוף ביצע את אחד התפקידים הראשיים בסרט האנימציה "לשבור את הקרח" של אולפני דיסני. הדמות שגילם, קריסטוף, הוא סוחר קרח, איש הרים מחוספס. הסרט הוקרן לראשונה ב-19 בנובמבר 2013, והופץ להקרנה בפני הציבור הרחב החל מה-27 בנובמבר.‏ בעקבות ההצלחה המסיבית של הסרט, היותו סרט הקולנוע הרווחי ביותר בשנת 2013, היותו סרט האנימציה הרווחי ביותר בכל הזמנים, והיותו במקום השישי ברשימת סרטי הקולנוע הרווחיים ביותר בכל הזמנים, גרוף שב לגלם את הדמות בסרט ההמשך Frozen Fever ששוחרר ב-13 במרץ 2015.‏ גרוף, יחד עם שאר שחקני הסרט, הופיע בתוכנית טלוויזיה מיוחדת The Story of Frozen: Making a Disney Animated Classic אשר שודרה ברשת ABC ב-2 בספטמבר 2014. גרוף כיכב כפטריק מוריי, גבר הומוסקסואל הגר בסן פרנסיסקו, בקומדיה של HBO,‏ "Looking". בעקבות הצלחתה של העונה הראשונה, בת 8 הפרקים, אשר שודרה במהלך שנת 2013, הסדרה חודשה לעונה שנייה. ב-23 במרץ 2015 הודיעה HBO על ביטול הסדרה לאחר העונה השנייה שלה, כאשר עלילותיהן של הדמויות בסדרה יגיעו לסיומן בסרט קולנוע הצפוי לצאת מאוחר יותר באותה השנה. בחודש אפריל 2013, גרוף הצטרף להפקה אחרת של HBO, וגילם את דמותו של קרייג ב-"הלב הרגיל" - עיבוד קולנועי של המחזה באותו השם מאת לארי קרמר. ב-19 במאי 2015, גרוף שב להופיע על במת התיאטרון של לונדון, בפעם הראשונה מאז הופעת הבכורה שלו בווסט אנד בשנת 2010, כאשר כיכב בקונצרט חד-פעמי של "איך להצליח בעסקים מבלי להתאמץ" ברויאל פסטיבל הול. גרוף כיכב בניו יורק בהפקה של המחזמר A New Brain, בבימוי אחד מכותביו ג'יימס לאפין, ב-24–27 ביוני 2015.‏ ב-3 במרץ 2015 גרוף הצטרף לצוות שחקני המחזמר "המילטון", כאשר החליף את השחקן בריאן ד'ארסי ג'יימס בתפקיד ג'ורג' השלישי. גרוף המשיך לגלם תפקיד זה עד לרדת ההפקה מבמת אוף ברודוויי, ב-3 במאי 2015.‏ גרוף שב לגלם את אותו התפקיד גם בהפקה שעלתה בברודוויי, ב-13 ביולי 2015.‏ בין ה-27 באוקטובר ל-29 בנובמבר, לקח הפסקה מהתפקיד על מנת לצלם את סרט הספיישל של HBO לסדרת הטלוויזיה Looking אך חזר לתפקיד ב-30 בנובמבר, לאחר שהשחקן אנדרו ראנלס החליף אותו. בעבור תפקידו בהמילטון, גרוף היה מועמד לפרס טוני בקטגוריית הביצוע הטוב ביותר על ידי שחקן משנה במחזמר. יחד עם שאר הקאסט, הוא זכה בפרס גראמי בקטגוריית אלבום המחזמר הטוב ביותר. ביולי 2017 גרוף כיכב בפודקאסט המוזיקלי "36 שאלות". מספטמבר 2019 ועד לינואר 2020 כיכב גרוף בתפקיד סימור בהפקה המחודשת של המחזמר "חנות קטנה ומטריפה" בתיאטרון Westside באוף ברודוויי. בנובמבר 2022 גרוף החל לככב בתפקיד פרנקלין שפרד בהפקה המחודשת של המחזמר " מתגלגלים" בתיאטרון New York Theatre Workshop באוף ברודוויי. ההפקה נמשכה עד ינואר 2023. בספטמבר 2023 עברה ההפקה ל- Hudson Theatre בברודוויי, וגרוף שב לגלם את אותו התפקיד. ב-16 ביוני 2024, זכה בפרס טוני בקטגוריית הביצוע הטוב ביותר על ידי שחקן ראשי במחזמר על תפקיד זה. באוקטובר 2024, גרוף אישר את השתתפותו במחזמר ביוגרפי בברודוויי על בובי דארין בשם "Just In Time". הבכורה תיערך בתיאטרון Circle in the Square בניו יורק ב-28 במרץ 2025, עם ערב הפתיחה ב-23 באפריל 2025. גרוף יגלם את בובי דארין וגם ישמש כמפיק במחזמר. לגרוף היה בעבר סרטן העור. גרוף יצא מהארון באוקטובר 2009, במהלך אירועי מצעד לאומי לשוויון בוושינגטון. מאז 2010, נפוצו שמועות כי גרוף נמצא במערכת יחסים עם השחקן זאכרי קווינטו. בספטמבר 2012, קווינטו אישר כי הוא וגרוף נמצאים במערכת יחסים. ביולי 2013 דווח כי השניים נפרדו. כפעיל למען הקהילה הלהט"בית, גרוף נכלל ברשימת 100 הלהט"בים הנערצים ביותר לשנת 2013 של העיתון אאוט; בשנת 2014 הופיע שוב ברשימה זו, הפעם לצידם של מוריי ברטלט וראסל טובי, עמיתיו השחקנים לסדרת הטלוויזיה "Looking".‏ כמו כן בשנת 2014, גרוף הוביל את מצעד הגאווה של ניו יורק, לצידן של השחקנית לברן קוקס והפעילה הפוליטית ריאה קארי. בשנת 2015, הוענק לו פרס הוקרה מטעם עמותת Point Foundation, על היותו "פורץ-דרך צעיר, שלקח על עצמו תפקיד של מנהיגות למען קהילת הלסביות, ההומואים, הביסקסואלים והטרנסג'נדרים". לדברי מנכ"ל העמותה, חורחה ולנסיה, גרוף "הוא חבר גאה בקהילה הלהט"בית, ומשתמש במעמדו כדי לדבר הן על האתגרים והן על ההזדמנויות העומדות בפני להט"בים צעירים בחברה. כשחקן וכפעיל, גרוף הוא השראה לדור הבא של מנהיגים להט"בים". אלבומים בהם גרוף השתתף: בחודש פברואר 2011, גרוף הופיע בשני סרטי תדמית עבור אתר האינטרנט של אחיו דייב, לממכר ציוד למטבח. הסרטון הראשון היה לצורך קידום דף הפייסבוק של החברה. הסרטון השני הופק במיוחד עבור חג האהבה, ובו גרוף הכין קוקטייל מרטיני וקידם מכירות של מוצרים באתר. את המרטיני הוא הכין על פי מתכון שנוצר במיוחד בשבילו, בשם "She Loves Me Martini".‏ בחודש מרץ 2014, גרוף הופיע בברודוויי בקונצרט מיוחד בשם "Broadway Backwards" מטעם עמותת Broadway Cares/Equity Fights AIDS, על מנת לקדם את המאבק באיידס. מדיה וקבצים בנושא ג'ונתן גרוף בוויקישיתוף ג'ונתן גרוף, במסד הנתונים הקולנועיים IMDb (באנגלית) ג'ונתן גרוף, באתר "אידיבי", מאגר הידע העברי לקולנוע ישראלי ועולמי ג'ונתן גרוף, באתר AllMovie (באנגלית) ג'ונתן גרוף, באתר Rotten Tomatoes (באנגלית) ג'ונתן גרוף, במסד הנתונים הקולנועיים KinoPoisk (ברוסית) ג'ונתן גרוף, באתר אפל מיוזיק (באנגלית) ג'ונתן גרוף, באתר ספוטיפיי ג'ונתן גרוף, באתר Last.fm (באנגלית) ג'ונתן גרוף, באתר AllMusic (באנגלית) ג'ונתן גרוף, באתר MusicBrainz (באנגלית) ג'ונתן גרוף, באתר דיזר ג'ונתן גרוף, באתר Discogs (באנגלית) ג'ונתן גרוף, באתר Songkick (באנגלית) ג'ונתן גרוף, באתר Genius ג'ונתן גרוף, באתר בילבורד (באנגלית) "Interview with James Wolpert: L-S grad growing confident on 'The Voice'". LancasterOnline. Adams, Sean (2015-01-27). "Actor Jonathan Groff on 'Frozen,' 'Glee,' HBO and growing up in Lancaster County". Penn Live. נבדק ב-2015-08-07. Hoof Beats Magazine, July 2007: "Profile Jim and Jonathan Groff "Actor Jonathan Groff Goes From "Glee" to "Boss"". Details. 15 באוגוסט 2012. נבדק ב-2013-01-31. {{cite web}}: (עזרה) J. Ritzel, Rebecca (19 בדצמבר 2006). "Broadway 'Awakening'". Lancaster Online. נבדק ב-2014-08-05. {{cite web}}: (עזרה) "Sunday at The Zipper with The Fulton". Facebook. 25 בינואר 2009. נבדק ב-2014-08-05. {{cite web}}: (עזרה) Jonathan Groff. YouTube. 19 באפריל 2007. {{cite AV media}}: (עזרה) ג'ונתן גרוף באתר Internet Broadway Database Lortel Archives—The Internet Off-Broadway Database The American Theatre Wing's Tony Awards – Official Website "'One Life To Live' Pulls Hostage Plot After Virginia Tech Killings". Access Hollywood. 24 באפריל 2007. {{cite web}}: (עזרה) "Playwrights Horizons". Playwrights Horizons. נבדק ב-2012-02-17. Ross, Dalton (19 באוקטובר 2009). "'Glee' Exclusive: 'Spring Awakening' star Jonathan Groff to join the show | Inside TV | EW.com". Hollywoodinsider.ew.com. אורכב מ-המקור ב-2010-01-06. נבדק ב-2012-02-17. {{cite web}}: (עזרה) Satoodeh, Ramin (26 באפריל 2010). "From Glee to Sean Hayes: Gay Actors Play Straight". Newsweek. נבדק ב-2015-09-05. {{cite news}}: (עזרה) EW staff (11 במאי 2010). "'Glee' creator Ryan Murphy pushes for 'Newsweek' boycott". Entertainment Weekly. נבדק ב-2010-05-18. {{cite news}}: (עזרה) Villoreal, Yvonne (12 במאי 2010). "Newsweek-gate: GLAAD weighs in". Los Angeles Times. נבדק ב-2010-05-18. {{cite news}}: (עזרה) Baz Bamigboye (16 באפריל 2010). "Glee heart-throb Jonathan Groff is to be star in the West End". The Daily Mail. {{cite news}}: (עזרה) Ward, Kate. "He's back: Jonathan Groff returning to 'Glee'!" EW.com, March 30, 2011. Retrieved 2011-04-10. Jones, Kenneth. "Red, With Alfred Molina and Jonathan Groff, Opens in L.A." Playbill.com, August 12, 2012. Retrieved 2013-02-28. Hetrick, Adam. "Alfred Molina and Jonathan Groff Will Appear in Red for L.A. Theatre Works; Production Will Be Recorded" Playbill.com, February 20, 2012. Retrieved 2013-02-28. Goldberg, Lesley. "'Frozen': Jonathan Groff from 'Glee' voicing hero in Disney's 'Snow Queen' adaptation" EW.com, December 19, 2012. Retrieved 2013-02-28. Liu, Meng (19 בנובמבר 2013). "Disney's 'Frozen' Premiere Turns L.A. Into a Winter Wonderland". The Hollywood Reporter. נבדק ב-20 בנובמבר 2013. {{cite news}}: (עזרה) Graser, Marc (3 בדצמבר 2014). "'Frozen Fever' Short to Debut in Front of Disney's 'Cinderella'". Variety. נבדק ב-3 בדצמבר 2014. {{cite web}}: (עזרה) Kondolojy, Amanda (26 בפברואר 2014). "'Looking' Renewed for Second Season by HBO". TV by the Numbers. אורכב מ-המקור ב-2014-03-02. נבדק ב-26 בפברואר 2014. {{cite web}}: (עזרה) Schou, Solvej. "'Glee's' Jonathan Groff to Star in HBO Comedy Pilot (Exclusive)" The Hollywood Reporter, February 8, 2013. Retrieved 2013-02-08. Goldberg, Lesley. "HBO Greenlights Gay-Themed Dramedy Series" The Hollywood Reporter, May 14, 2013. Retrieved 2013-02-08. Ausiello, Michael (25 במרץ 2015). "Looking Cancelled at HBO — But Patrick's Story Isn't Over Yet". TVLine. Penske Media Corporation. נבדק ב-29 במרץ 2015. {{cite news}}: (עזרה) Hibberd, James. "Jonathan Groff to play Taylor Kitsch's lover in Ryan Murphy film" Entertainment Weekly, April 26, 2013. Retrieved 2013-04-26. Shenton, Mark (13 במרץ 2015). "Jonathan Groff To Star in London Concert of How to Succeed". Playbill.com. נבדק ב-25 במאי 2015. {{cite web}}: (עזרה) Gans, Andrew (15 בדצמבר 2014). "Ellen Greene in Little Shop, Jonathan Groff in New Brain and Sutton Foster in Wild Party Set for Encores! Off-Center Season". Playbill.com. נבדק ב-25 במאי 2015. {{cite web}}: (עזרה) Hetrick, Adam (25 בפברואר 2015). "Spring Awakening Star Is New King of Broadway-Bound Hamilton". Playbill.com. נבדק ב-25 במאי 2015. {{cite web}}: (עזרה) Lloyd Webber, Imogen (15 ביוני 2015). "Jonathan Groff Will Reign Over Broadway as King George III in Lin-Manuel Miranda's Hamilton; Complete Cast Set". Broadway.com. נבדק ב-18 ביוני 2015. {{cite web}}: (עזרה) 36 שאלות Brantley, Ben (2019-10-18). "'Little Shop of Horrors' Review: Jonathan Groff Feeds the Beast". The New York Times (באנגלית אמריקאית). ISSN 0362-4331. נבדק ב-2024-06-17. Greg Evans, Broadway’s ‘Merrily We Roll Along’ With Daniel Radcliffe, Jonathan Groff & Lindsay Mendez Sets Opening Night – Update, Deadline, ‏2023-08-30 (באנגלית אמריקאית) Kimberly Nordyke, Tony Awards: Winners List, The Hollywood Reporter, ‏2024-06-17 (באנגלית אמריקאית) Greg Evans, Jonathan Groff Confirms Bobby Darin Broadway Musical For Spring 2025, Deadline, ‏2024-10-09 (באנגלית אמריקאית) Champion, Lindsay (May 19, 2014). "Zits, Fettuccine & Jonathan Groff: Six Things We Learned From Lea Michele’s Book Brunette Ambition", Broadway.com. Retrieved 2013-05-19. Jensen, Michael (19 באוקטובר 2009). "Tony Award Nominee Jonathan Groff has Most Low-key Coming Out Ever". AfterElton.com. נבדק ב-2012-02-17. {{cite web}}: (עזרה) Strecker, Erin (12 בספטמבר 2012). "Zachary Quinto on dating Jonathan Groff: 'I'm incredibly happy'". CNN. ארכיון מ-2013-12-03. נבדק ב-24 בינואר 2014. {{cite news}}: (עזרה) "Jonathan Groff and Zachary Quinto end yearlong romance". United Press International. ארכיון מ-2013-12-09. נבדק ב-24 בינואר 2014. {{cite web}}: (עזרה) Out.com Editors (11 בנובמבר 2013). "Out100: Jonathan Groff". Out.com. נבדק ב-8 במאי 2015. {{cite web}}: (עזרה); |author= has generic name (עזרה) Krochmal, Shana Naomi (4 בנובמבר 2015). "OUT100: Jonathan Groff & Murray Bartlett & Russell Tovey of Looking". Out.com. נבדק ב-8 במאי 2015. {{cite web}}: (עזרה) Nichols, JamesMichael (22 באפריל 2014). "Laverne Cox, Jonathan Groff And Rea Carey Named 2014 NYC Pride Grand Marshals". The Huffington Post. נבדק ב-8 במאי 2015. {{cite web}}: (עזרה) Lee, Ashley (11 במרץ 2015). "Looking Star Jonathan Groff to Be Honored by Point Foundation (Exclusive)". The Hollywood Reporter. נבדק ב-8 במאי 2015. {{cite web}}: (עזרה) "iTunes - Music - Dreaming Wide Awake: The Music of Scott Alan by Scott Alan". iTunes.com. נבדק ב-2013-02-26. Gans, Andrew. "Audio Version of Rudetsky's "Broadway Nights," with Bell, Chenoweth, Groff, Now Available" Playbill.com, July 8, 2008. Retrieved March 11, 2013. "Red - Audiobooks and Plays Featuring Stars of Stage and Screen - Available to download or buy on CD - L.A. Theatre Works" LATW.org. Retrieved September 22, 2015. Gioia, Michael (24 באוגוסט 2015). "Audio Exclusive! Jonathan Groff Sings Inspirational New Song About Starting Anew". Playbill.com. נבדק ב-25 באוגוסט 2015. {{cite web}}: (עזרה) "Jonathan Groff Says Hello To WEBstaurant Store Fans". YouTube. 8 בפברואר 2011. נבדק ב-2012-02-17. {{cite web}}: (עזרה) [1](הקישור אינו פעיל) "Rub VODKA on it". Cocktail Deeva. נבדק ב-2012-02-17. http://youtube.com/_7-XjBww-B4 Tony Awards 2024: The complete list of winners, NPR, ‏16 ביוני 2024